IZVEDBENI SKLEP KOMISIJE (EU) 2019/1698

z dne 9. oktobra 2019

o evropskih standardih za proizvode, pripravljenih v podporo Direktivi 2001/95/ES Evropskega parlamenta in Sveta o splošni varnosti proizvodov

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (1) in zlasti prvega pododstavka člena 4(2) Direktive,

ob upoštevanju naslednjega:

(1) V skladu z drugim pododstavkom člena 3(2) Direktive 2001/95/ES se domneva, da je proizvod varen, kar zadeva nevarnosti in vrste nevarnosti, zajete v ustreznih nacionalnih standardih, kadar je v skladu z neobvezujočimi nacionalnimi standardi, ki prevzemajo evropske, na katere se v skladu s členom 4 navedene direktive sklicuje Komisija v Uradnem listu Evropske unije.

(2) Komisija je 27. julija 2011 sprejela Sklep 2011/479/EU (2) o varnostnih zahtevah, ki jih morajo izpolnjevati evropski standardi za gimnastično opremo.

(3) Komisija je z dopisom M/507 z dne 5. septembra 2012 zaprosila Evropski odbor za standardizacijo (CEN) za pripravo evropskih standardov, ki obravnavajo glavna tveganja, povezana z gimnastično opremo, v skladu z varnostnimi zahtevami. Na podlagi navedenega zahtevka je CEN sprejel standard: EN 913:2008 – Gimnastična oprema – Splošne varnostne zahteve in preskusne metode. Sklicevanje na navedeni standard je bilo 11. julija 2014 objavljeno v Uradnem listu Evropske unije (3) na podlagi Izvedbenega sklepa Komisije 2014/357/EU (4).

(4) Ob upoštevanju novega znanja in razvoja trga je CEN pripravil nov evropski standard EN 913:2018.

(5) Evropski standard EN 913:2018 je skladen s splošno varnostno zahtevo iz Direktive 2001/95/ES. Sklicevanje nanj bi bilo zato treba objaviti v Uradnem listu Evropske unije.

(6) Komisija je 29. novembra 2011 sprejela Sklep 2011/786/EU (5) o varnostnih zahtevah, ki jih morajo izpolnjevati evropski standardi za kolesa, kolesa za mlajše otroke in prtljažnike za kolesa.

(7) Komisija je z dopisom M/508 z dne 6. septembra 2012 zaprosila CEN za pripravo evropskih standardov, ki obravnavajo glavna tveganja, povezana s kolesi, kolesi za mlajše otroke in prtljažniki za kolesa, v skladu z varnostnimi zahtevami. Na podlagi navedenega zahtevka je CEN sprejel serijo standardov: EN ISO 4210-2:2014 za zahteve za mestna in treking kolesa, kolesa za mlade, gorska in tekmovalna kolesa ter EN ISO 4210-6:2014 za preskusne metode za okvirje in vilice koles. Sklicevanji na navedena standarda sta bili objavljeni v Uradnem listu Evropske unije (6) na podlagi Izvedbenega sklepa Komisije (EU) 2015/681 (7).

(8) Ob upoštevanju novega znanja in razvoja trga je CEN pripravil nova evropska standarda EN ISO 4210-2-2015 in EN ISO 4210-6-2015.

(9) Evropska standarda EN ISO 4210-2-2015 in EN ISO 4210-6-2015 sta skladna s splošno varnostno zahtevo iz Direktive 2001/95/ES. Sklicevanji nanju bi bilo zato treba objaviti v Uradnem listu Evropske unije.

(10) Na podlagi zahtevka Komisije M/508 z dne 6. septembra 2012 je CEN sprejel standard: EN 14872:2006 za kolesa – kolesarsko opremo – prtljažnike. Sklicevanje na navedeni standard je bilo objavljeno v Uradnem listu Evropske unije (8) na podlagi Odločbe Komisije 2006/514/ES (9).

(11) Ob upoštevanju novega znanja in razvoja trga je CEN pripravil nov evropski standard EN ISO 11243:2016.

(12) Evropski standard EN ISO 11243:2016 je skladen s splošno varnostno zahtevo iz Direktive 2001/95/ES. Sklicevanje nanj bi bilo zato treba objaviti v Uradnem listu Evropske unije.

(13) Komisija je 25. marca 2008 sprejela Sklep 2008/264/ES (10) o zahtevah za varnost, ki jih morajo izpolnjevati evropski standardi za cigarete.

(14) Komisija je z dopisom M/425 z dne 27. junija 2008 zaprosila CEN za pripravo evropskih standardov, ki obravnavajo glavna tveganja, povezana s cigaretami, v skladu z varnostnimi zahtevami. Na podlagi navedenega zahtevka je CEN sprejel standard: EN ISO 12863:2010 o preskusni metodi za ocenjevanje nagnjenosti k vžigu cigaret. Sklicevanje na navedeni standard je bilo objavljeno v Uradnem listu Evropske unije (11) na podlagi Izvedbenega sklepa Komisije 2011/496/EU (12).

(15) Ob upoštevanju novega znanja in razvoja trga je CEN spremenil standard EN ISO 12863:2010, tako da je sprejel spremenjeni standard EN ISO 12863:2010/A1:2016.

(16) Spremenjeni standard EN ISO 12863:2010/A1:2016 je skladen s splošno varnostno zahtevo iz Direktive 2001/95/ES. Sklicevanje nanj bi bilo zato treba objaviti v Uradnem listu Evropske unije.

(17) Komisija je 27. julija 2011 sprejela Sklep 2011/476/EU (13) o varnostnih zahtevah, ki jih morajo izpolnjevati evropski standardi za nepremično opremo za vadbo.

(18) Komisija je z dopisom M/506 z dne 5. septembra 2012 zaprosila CEN za pripravo evropskih standardov, ki obravnavajo glavna tveganja, povezana z nepremično opremo za vadbo, v skladu z varnostnimi zahtevami. Na podlagi navedenega zahtevka je CEN sprejel serijo standardov: EN 957-4:2006+A1:2010 za klopi za vadbo moči, dodatne posebne varnostne zahteve in preskusne metode, EN 957-5:2009 za nepremična sobna kolesa in opremo za vadbo zgornjega dela telesa, dodatne posebne zahteve in preskusne metode, EN 957-8:1998 za steperje, tekoče stopnice, vzpenjalnike – dodatne posebne varnostne zahteve in preskusne metode, EN 957-9:2003 za pedalnike, dodatne posebne varnostne zahteve in preskusne metode ter EN 957-10:2005 za sobna kolesa z nepomičnim kolesom ali brez prostega kolesa, dodatne posebne varnostne zahteve in preskusne metode. Sklicevanja na navedene standarde so bila objavljena v Uradnem listu Evropske unije (14) na podlagi Izvedbenega sklepa 2014/357/EU.

(19) Ob upoštevanju novega znanja in razvoja trga je CEN pripravil nove standarde EN ISO 20957-4:2016, EN ISO 20957-5:2016, EN ISO 20957-8:2017, EN ISO 20957-9:2016 in EN ISO 20957-10:2017.

(20) Evropski standardi EN ISO 20957-4:2016, EN ISO 20957-5:2016, EN ISO 20957-8:2017, EN ISO 20957-9:2016 in EN ISO 20957-10:2017 so skladni s splošno varnostno zahtevo iz Direktive 2001/95/ES. Sklicevanja nanje bi bilo zato treba objaviti v Uradnem listu Evropske unije.

(21) Komisija je 21. aprila 2005 sprejela Odločbo 2005/323/ES (15) o varnostnih zahtevah, ki jim morajo ustrezati evropski standardi za plavajoče predmete za prosti čas, ki se uporabljajo na ali v vodi.

(22) Komisija je z dopisom M/372 z dne 5. septembra 2012 zaprosila CEN za pripravo evropskih standardov, ki obravnavajo glavna tveganja, povezana s plavajočimi predmeti za prosti čas, ki se uporabljajo na ali v vodi, v skladu z varnostnimi zahtevami. Na podlagi navedenega zahtevka je CEN sprejel serijo standardov: EN 15649-1:2009+A2:2013, EN 15649-2:2009+A2:2013, EN 15649-3:2009+A1:2012, EN 15649-4:2010+A1:2012, EN 15649-5:2009, EN 15649-6:2009+A1:2013, EN 15649-7:2009 za plavajoče predmete za prosti čas, ki se uporabljajo na ali v vodi. Sklicevanja na navedeno serijo standardov so bila objavljena v Uradnem listu Evropske unije (16) na podlagi izvedbenih sklepov Komisije 2014/359/EU (17), 2014/875/EU (18) in 2013/390/EU (19).

(23) Ob upoštevanju novega znanja in razvoja trga je CEN pripravil novo serijo evropskih standardov EN ISO 25649:2017 (deli 1–7).

(24) Evropski standardi EN ISO 25649:2017 (deli 1–7) so skladni s splošno varnostno zahtevo iz Direktive 2001/95/ES. Sklicevanja nanje bi bilo zato treba objaviti v Uradnem listu Evropske unije.

(25) Serije evropskih standardov EN 913:2008, EN 957-4:2006+A1:2010, EN 957-5:2009, EN 957-8:1998, EN 957-9:2003, EN 957-10:2005, EN ISO 4210-2:2014, EN ISO 4210-6:2014, EN 14872:2006 in EN 15649 se nadomestijo z novimi ali spremenjenimi evropskimi standardi, sklicevanja nanje pa se objavijo v tem sklepu. Zato je primerno, da se sklicevanja na navedene standarde umaknejo iz Uradnega lista Evropske unije (20).

(26) Zaradi jasnosti bi bilo treba v enem aktu objaviti popoln seznam sklicevanj na evropske standarde, ki so bili pripravljeni v podporo Direktivi 2001/95/ES in ki izpolnjujejo ciljne zahteve. Sklicevanja na evropske standarde, ki so trenutno objavljena v Uradnem listu Evropske unije (21), bi bilo zato treba vključiti v ta sklep. Zato je treba razveljaviti ustrezne odločbe in sklepe Komisije, v katerih so bili objavljeni navedeni standardi.

(27) Skladnost z ustreznim nacionalnim standardom, ki prevzema evropski standard, sklicevanje na katerega je bilo objavljeno v Uradnem listu Evropske unije, ustvarja domnevo varnosti, kar zadeva nevarnosti in vrste nevarnosti, zajete v ustreznem nacionalnem standardu, od dneva objave sklicevanja na evropski standard v Uradnem listu Evropske unije. Ta sklep bi moral zato začeti veljati z datumom objave.

(28) Ukrepi iz tega sklepa so v skladu z mnenjem odbora, ustanovljenega z Direktivo 2001/95/ES –

SPREJELA NASLEDNJI SKLEP:

Člen 1 Sklicevanja na evropske standarde za proizvode, pripravljene v podporo Direktivi 2001/95/ES, ki so navedena v Prilogi I k temu sklepu, se objavijo v Uradnem listu Evropske unije.

Člen 2 Sklicevanja na evropske standarde za proizvode, pripravljene v podporo Direktivi 2001/95/ES, ki so navedena v Prilogi II k temu sklepu, se objavijo v Uradnem listu Evropske unije.

Člen 3 Odločba Komisije C(2004) 1493 (22), Odločba Komisije 2005/718/ES (23), Odločba 2006/514/ES, Odločba Komisije 2009/18/ES (24), Izvedbeni sklep 2011/496/EU, Izvedbeni sklep Komisije 2012/29/EU (25), Izvedbeni sklep 2013/390/EU, Izvedbeni sklep 2014/357/EU, Izvedbeni sklep Komisije 2014/358/EU (26), Izvedbeni sklep 2014/359/EU, Izvedbeni sklep Komisije 2014/531/EU (27), Izvedbeni sklep 2014/875/EU, Izvedbeni sklep (EU) 2015/681, Izvedbeni sklep Komisije (EU) 2015/1345 (28) in Izvedbeni sklep Komisije (EU) 2017/1014 (29) se razveljavijo.

Člen 4 Ta sklep začne veljati na dan objave v Uradnem listu Evropske unije.

V Bruslju, 9. oktobra 2019 Za Komisijo Predsednik Jean-Claude JUNCKER

(1) UL L 11, 15.1.2002, str. 4.

(2) Sklep Komisije 2011/479/EU z dne 27. julija 2011 o varnostnih zahtevah, ki jih morajo izpolnjevati evropski standardi za gimnastično opremo v skladu z Direktivo 2001/95/ES Evropskega parlamenta in Sveta (UL L 197, 29.7.2011, str. 13).

(3) Sporočilo Komisije 2017/C 267/03 v okviru izvajanja Direktive 2001/95/ES Evropskega parlamenta in Sveta o splošni varnosti proizvodov (UL C 267, 11.8.2017, str. 7).

(4) Izvedbeni sklep Komisije 2014/357/EU z dne 13. junija 2014 o skladnosti evropskih standardov skupine EN 957 (deli 2 in 4–10) in EN ISO 20957 (del 1) za nepremično opremo za vadbo in desetih evropskih standardov za gimnastično opremo s splošno varnostno zahtevo iz Direktive 2001/95/ES Evropskega parlamenta in Sveta ter objava sklicevanja na navedene standarde v Uradnem listu Evropske unije (UL L 175, 14.6.2014, str. 40).

(5) Sklep Komisije 2011/786/EU z dne 29. novembra 2011 o varnostnih zahtevah, ki jih morajo izpolnjevati evropski standardi za kolesa, kolesa za mlajše otroke in prtljažnike za kolesa v skladu z Direktivo 2001/95/ES Evropskega parlamenta in Sveta (UL L 319, 2.12.2011, str. 106).

(6) Sporočilo Komisije 2017/C 267/03 v okviru izvajanja Direktive 2001/95/ES Evropskega parlamenta in Sveta o splošni varnosti proizvodov (UL C 267, 11.8.2017, str. 7).

(7) Izvedbeni sklep Komisije (EU) 2015/681 z dne 29. aprila 2015 o objavi sklicevanj na standarde EN ISO 4210, deli 1–9, za mestna in treking kolesa, gorska kolesa ter dirkalna kolesa, in na standard EN ISO 8098 za kolesa za mlajše otroke v Uradnem listu Evropske unije v skladu z Direktivo 2001/95/ES Evropskega parlamenta in Sveta (UL L 111, 30.4.2015, str. 30).

(8) Sporočilo Komisije 2017/C 267/03 v okviru izvajanja Direktive 2001/95/ES Evropskega parlamenta in Sveta o splošni varnosti proizvodov (UL C 267, 11.8.2017, str. 7).

(9) Odločba Komisije 2006/514/ES z dne 20. julija 2006 o skladnosti določenih standardov s splošno varnostno zahtevo Direktive Evropskega parlamenta in Sveta 2001/95/ES in objavi njihovih sklicevanj v Uradnem listu (UL L 200, 22.7.2006, str. 35).

(10) Sklep Komisije 2008/264/ES z dne 25. marca 2008 o zahtevah za požarno varnost, ki jih morajo izpolnjevati evropski standardi za cigarete v skladu z Direktivo 2001/95/ES Evropskega parlamenta in Sveta (UL L 83, 26.3.2008, str. 35).

(11) Sporočilo Komisije 2017/C 267/03 v okviru izvajanja Direktive 2001/95/ES Evropskega parlamenta in Sveta o splošni varnosti proizvodov (UL C 267, 11.8.2017, str. 7).

(12) Izvedbeni sklep 2011/496/EU z dne 9. avgusta 2011 o skladnosti standarda EN 16156:2010 „Cigarete – ocenjevanje nagnjenosti k vžigu – varnostne zahteve“ in standarda EN ISO 12863:2010 „Standardna preskusna metoda za ocenjevanje nagnjenosti k vžigu cigaret“ s splošno varnostno zahtevo Direktive 2001/95/ES Evropskega parlamenta in Sveta ter o objavi sklicevanj na standard EN 16156:2010 „Cigarete – ocenjevanje nagnjenosti k vžigu – varnostne zahteve“ in standard EN ISO 12863:2010 „Standardna preskusna metoda za ocenjevanje nagnjenosti k vžigu cigaret“ v Uradnem listu Evropske unije (UL L 205, 10.8.2011, str. 31).

(13) Sklep Komisije 2011/476/EU z dne 27. julija 2011 o varnostnih zahtevah, ki jih morajo izpolnjevati evropski standardi za nepremično opremo za vadbo v skladu z Direktivo 2001/95/ES Evropskega parlamenta in Sveta (UL L 196, 28.7.2011, str. 16).

(14) Sporočilo Komisije 2017/C 267/03 v okviru izvajanja Direktive 2001/95/ES Evropskega parlamenta in Sveta o splošni varnosti proizvodov (UL C 267, 11.8.2017, str. 7).

(15) Odločba Komisije 2005/323/ES z dne 21. aprila 2005 o varnostnih zahtevah, ki jim morajo ustrezati Evropski standardi za plavajoče predmete za prosti čas, ki se uporabljajo na ali v vodi, v skladu z Direktivo Evropskega parlamenta in Sveta 2001/95/ES (UL L 104, 23.4.2005, str. 39).

(16) Sporočilo Komisije 2017/C 267/03 v okviru izvajanja Direktive 2001/95/ES Evropskega parlamenta in Sveta o splošni varnosti proizvodov (UL C 267, 11.8.2017, str. 7).

(17) Izvedbeni sklep Komisije 2014/359/EU z dne 13. junija 2014 o skladnosti evropskih standardov EN 15649-1:2009+A2:2013 in EN 15649-6:2009+A1:2013 za plavajoče pripomočke za prosti čas, ki se uporabljajo na vodi in v njej, s splošno varnostno zahtevo iz Direktive 2001/95/ES Evropskega parlamenta in Sveta ter objava sklicevanja na navedene standarde v Uradnem listu Evropske unije (UL L 175, 14.6.2014, str. 45).

(18) Izvedbeni sklep Komisije 2014/875/EU z dne 4. decembra 2014 o objavi sklicevanj na standard EN 15649-2:2009+A2:2013 za plavajoče pripomočke za prosti čas, ki se uporabljajo na vodi in v njej, in standard EN 957-6:2010+A1:2014 za nepremično opremo za vadbo v Uradnem listu Evropske unije v skladu z Direktivo 2001/95/ES Evropskega parlamenta in Sveta (UL L 349, 5.12.2014, str. 65).

(19) Izvedbeni sklep Komisije 2013/390/EU z dne 18. julija 2013 o skladnosti evropskih standardov skupine EN 15649 (deli 1–7) za plavajoče pripomočke za prosti čas, ki se uporabljajo na vodi in v njej, s splošno varnostno zahtevo iz Direktive 2001/95/ES Evropskega parlamenta in Sveta ter objava sklicevanja na navedene standarde v Uradnem listu Evropske unije (UL L 196, 19.7.2013, str. 22).

(20) Sporočilo Komisije 2017/C 267/03 v okviru izvajanja Direktive 2001/95/ES Evropskega parlamenta in Sveta o splošni varnosti proizvodov (UL C 267, 11.8.2017, str. 7).

(21) Sporočilo Komisije 2017/C 267/03 v okviru izvajanja Direktive 2001/95/ES Evropskega parlamenta in Sveta o splošni varnosti proizvodov (UL C 267, 11.8.2017, str. 7).

(22) Odločba Komisije C(2004) 1493 z dne 23. aprila 2004 o skladnosti določenih standardov s splošno varnostno zahtevo Direktive 2001/95/ES in objavi njihovih sklicevanj v Uradnem listu.

(23) Odločba Komisije 2005/718/ES z dne 13. oktobra 2005 o skladnosti določenih standardov s splošno varnostno zahtevo Direktive 2001/95/ES in objavi njihovih sklicevanj v Uradnem listu (UL L 271, 15.10.2005, str. 51).

(24) Odločba Komisije 2009/18/ES z dne 22. decembra 2008 o skladnosti standarda EN 1273:2005 v zvezi z otroškimi hojcami s splošno varnostno zahtevo Direktive 2001/95/ES Evropskega parlamenta in Sveta in objavi sklicevanja na standard v Uradnem listu (UL L 8, 13.1.2009, str. 29).

(25) Izvedbeni sklep Komisije 2012/29/EU z dne 13. januarja 2012 o skladnosti standarda EN 60065:2002/A12:2011 „Avdio, video in podobni elektronski aparati – Varnostne zahteve“ in standarda EN 60950-1:2006/A12:2011 „Oprema za informacijsko tehnologijo – Varnost – 1. del: Splošne zahteve“ z zahtevo po splošni varnosti Direktive 2001/95/ES Evropskega parlamenta in Sveta ter o objavi sklicevanj navedenih standardov v Uradnem listu Evropske unije (UL L 13, 17.1.2012, str. 7).

(26) Izvedbeni sklep Komisije 2014/358/EU z dne 13. junija 2014 o skladnosti evropskega standarda EN 16281:2013 za zapirala za okna in balkonska vrata, ki jih potrošniki namestijo za varnost otrok, s splošno varnostno zahtevo iz Direktive 2001/95/ES Evropskega parlamenta in Sveta ter objava sklicevanja na navedeni standard v Uradnem listu Evropske unije (UL L 175, 14.6.2014, str. 43).

(27) Izvedbeni sklep Komisije 2014/531/EU z dne 14. avgusta 2014 o skladnosti evropskih standardov EN 16433:2014 in EN 16434:2014 ter nekaterih določb evropskega standarda EN 13120:2009+A1:2014 za notranja senčila s splošno varnostno zahtevo iz Direktive 2001/95/ES Evropskega parlamenta in Sveta ter o objavi sklicevanj na navedene standarde v Uradnem listu Evropske unije (UL L 243, 15.8.2014, str. 54).

(28) Izvedbeni sklep Komisije (EU) 2015/1345 z dne 31. julija 2015 o objavi sklicevanj na standarde za vrvice in vezalke na otroških oblačilih, prenosne posteljice in podstavke, varnostne pregrade in previjalne mize za domačo uporabo v Uradnem listu Evropske unije v skladu z Direktivo 2001/95/ES Evropskega parlamenta in Sveta (UL L 207, 4.8.2015, str. 73).

(29) Izvedbeni sklep Komisije (EU) 2017/1014 z dne 15. junija 2017 o objavi sklicevanj na evropska standarda EN 13869:2016 o varnostnih zahtevah za vžigalnike, varne za otroke, in EN 13209-2:2015 o opremi za nošenje dojenčkov v Uradnem listu Evropske unije v skladu z Direktivo 2001/95/ES Evropskega parlamenta in Sveta (UL L 153, 16.6.2017, str. 36).